CELEX: 32014R0292
Language: hu
Date: 2014-03-21 00:00:00
Title: A Bizottság 292/2014/EU végrehajtási rendelete ( 2014. március 21. ) a Trichoderma reesei (CBS 126897) által termelt 6-fitáz enzimet tartalmazó készítmény baromfi, elválasztott malacok, hízósertések és kocák takarmány-adalékanyagaként történő felhasználásának engedélyezéséről (az engedély jogosultja: ROAL Oy)  EGT-vonatkozású szöveg

22.3.2014   
            
            
               HU
            
            
               Az Európai Unió Hivatalos Lapja
            
            
               L 87/90
            
         
      A BIZOTTSÁG 292/2014/EU VÉGREHAJTÁSI RENDELETE
   
   (2014. március 21.)
   a Trichoderma reesei (CBS 126897) által termelt 6-fitáz enzimet tartalmazó készítmény baromfi, elválasztott malacok, hízósertések és kocák takarmány-adalékanyagaként történő felhasználásának engedélyezéséről (az engedély jogosultja: ROAL Oy)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról.
            
         
               (2)
            
            
               Az 1831/2003/EK rendelet 7. cikkének megfelelően kérelmet nyújtottak be a Trichoderma reesei (CBS 126897) által termelt 6-fitáz enzimet tartalmazó készítmény engedélyezése iránt. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” kategóriába sorolandó, a Trichoderma reesei (CBS 126897) által termelt 6-fitáz enzimet tartalmazó készítmény baromfi és sertések takarmány-adalékanyagaként történő felhasználásának engedélyezésére vonatkozik.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2013. szeptember 11-i (2) és 2013. október 9-i véleményében (3) megállapította, hogy a javasolt felhasználási feltételek mellett a Trichoderma reesei (CBS 126897) által termelt 6-fitáz enzimet tartalmazó készítmény nincs káros hatással sem az állati és emberi egészségre, sem pedig a környezetre, valamint hízócsirkék (brojlercsirkék) és hízópulykák esetében való használata javíthatja az állatok foszforhasznosítását, emésztését és csontjaik mineralizálódását, valamint teljesítményüket. Ezek a megállapítások a tojótyúkokra és a tenyészpulykákra is kiterjeszthetők. Mivel az adalékanyag hatásmechanizmusa valamennyi baromfifaj esetében hasonlónak tekinthető, ez a megállapítás a kisebb hízó-, tojó- és tenyész-baromfifajokra is kiterjeszthető. A Hatóság megállapította továbbá, hogy az adalékanyag fokozhatja a tojótyúkok csontjainak mineralizálódását, a csípőbélben folyó emésztésüket, a foszforhasznosításukat és a teljesítményüket. Ezek a megállapítások a kisebb tojó-baromfifajtákra is kiterjeszthetők. A Hatóság megállapította továbbá, hogy az adalékanyag javíthatja a malacok, hízósertések és kocák foszforemésztését, foszforvisszatartását és teljesítményét. A Hatóság szerint nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.
            
         
               (5)
            
            
               A Trichoderma reesei (CBS 126897) által termelt 6-fitáz enzimet tartalmazó készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Engedélyezés
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 21-én.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 268., 2003.10.18., 29. o.
   
      (2)  EFSA Journal 2013; 11(10):3364.
   
      (3)  EFSA Journal 2013; 11(10):3433.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Legkisebb tartalom
               
               
                  Legnagyobb tartalom
               
               
                  További rendelkezések
               
               
                  Az engedély lejárta
               
            
                  Aktivitási egység/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok.
                  
               
            
                  4a19
               
               
                  ROAL Oy
               
               
                  6-fitáz
                  EC 3.1.3.26
               
               
                  
                               
                           
                           
                              
                                 Az adalékanyag összetétele
                              
                              A Trichoderma reesei (CBS 126897)
                              által termelt 6-fitáz enzimet tartalmazó készítmény, amelynek minimális aktivitása:
                              Folyékony és szilárd formában: 5 000 FTU (1)/g
                           
                        
                               
                           
                           
                              
                                 A hatóanyag jellemzése
                              
                              A Trichoderma reesei (CBS 126897)
                              által termelt 6-fitáz enzim (EC 3.1.3.26)
                           
                        
                               
                           
                           
                              
                                 Analitikai módszer
                                  (2)
                              
                              A 6-fitáz kimutatása:
                              a 6-fitáz fitáttal adott enzimes reakciójára épülő kolorimetriás módszer: EN ISO 30024.
                           
                        
               
                  Baromfi, a tojóbaromfi kivételével
               
               
                  —
               
               
                  250 FTU
               
               
                   
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási körülményeket és a hőkezeléssel szembeni stabilitást.
                           
                        
                              2.
                           
                           
                              Több mint 0,23 % fitin-kötésben lévő foszfort tartalmazó összetett takarmányban való alkalmazásra.
                           
                        
                              3.
                           
                           
                              Ajánlott legnagyobb adag:
                              
                                          —
                                       
                                       
                                          2 500 FTU/kg a baromfi számára készült teljes értékű takarmányban;
                                       
                                    
                                          —
                                       
                                       
                                          1 750 FTU/kg a malacok, hízósertések és kocák számára készült teljes értékű takarmányban.
                                       
                                    
                        
                              4.
                           
                           
                              Biztonsági előírás: használatkor védőmaszk, védőszemüveg és védőkesztyű viselése kötelező.
                           
                        
               
                  2024. április 11-ig
               
            
                  Tojóbaromfi
               
               
                  150 FTU
               
            
                  Elválasztott malacok
               
               
                  500 FTU
               
            
                  Hízósertések és kocák
               
               
                  250 FTU
               
            
         (1)  1 FTU az az enzimmennyiség, amely 5,5 pH mellett, 37 °C-on percenként 1 mikromol szervetlen foszfátot szabadít fel a nátrium-fitát szubsztrátumból.
      
         (2)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx